**Lisunov Li-2** oli Neuvostoliiton lentokoneteollisuuden valmistama Douglas DC-3 ja sen sotilasversio C-47 Dakota -tyypin lentokone, jota alettiin valmistaa Neuvostoliitossa 1939 alkaen.

Taustaa
-------

Jo 1935 Neuvostoliitto oli hankkinut yhden DC-2-koneen. Ennen maailmansotaa oli Neuvostoliitto hankkinut 21 Douglas DC-3-konetta, joista 18 oli tilattu 11. huhtikuuta 1936. Valmistuslisenssin venäläiset ostivat 15. heinäkuuta 1936. Boris Lisunov vietti 1938–1940 vajaat kaksi vuotta Douglas Aircraft Companylla ja modifioi C-47:stä neuvostoversion, joka nimettiin PS-84:ksi (Passashirskij samoljot nomer 84), mikä nimettiin uudelleen Lisunov Li-2:ksi 1942. Modifikaation eräs perusta oli metrinen mitoitus. Neuvostoversion suunnitteli käytännössä Vladimir Mihailovitš Mjasištšev.

### Teknisiä eroja DC-3:een verrattuna

Eroa Li-2:lla DC-3/C-47:stä on muun muassa siinä, että siinä oli lisäikkunat ohjaamon takana, siinä käytettiin neuvostoliittolaisia moottoreita ja että siinä oli matkustajaovi oikealla puolella sotaa edeltäneen DC-3A:n tapaan. Koneessa oli neuvostoliittolaiset Švetsov AŠ-62IR -tähtimoottorit.

Valmistus ja käyttö
-------------------

Malévin Li-2:n matkustamo.
Lisunov Li-2 -lentokonetta valmistettiin eri versioina yli 6 000 kpl ja sitä käytettiin laajasti Itä-Euroopassa 1960-luvulle saakka. Koneista tehtiin matkustajakone-, rahtikone-, sotilasrahtikone-, tiedustelu- ja ilmakuvaus-, maahanlasku-, pommikone- ja korkealentoversiot.

Lisunov Li-2 oli käytössä myös Kiinan ilmavoimilla Neuvostoliiton ja Kiinan kansantasavallan 1940- ja 1950-lukujen läheisistä suhteista johtuen.

Lisunov Li-2:a käyttäneitä lentoyhtiöitä ovat muun muassa neuvostoliittolainen Aeroflot, pohjoiskorealainen CAAK, tšekkoslovakialainen CSA, puolalainen LOT, unkarilainen Malév ja romanialainen Tarom.

Museokoneita
------------

Lisunov Li-2 -koneita on museoituna muun muassa Venäjällä, Puolassa ja Kiinassa. Unkarissa vuosituhannen vaihteessa restauroitu Li-2-kone on nykyään ainut lentokuntoinen yksilö.

Tekniset tiedot
---------------

Lisunov Li–2
*Lähde:* 

**Yleiset ominaisuudet**

* **Miehistö:** 5–6
* **Matkustajat:** 14–24
* **Pituus:** &&&&&&&&&&&&&019.065000019,65 m
* **Kärkiväli:** &&&&&&&&&&&&&028.081000028,81 m
* **Korkeus:** &&&&&&&&&&&&&&05.01500005,15 m
* **Siipipinta-ala:** &&&&&&&&&&&&&091.070000091,7 m²
* **Tyhjäpaino:** &&&&&&&&&&&07750.&&&&007 750 kg
* **Suurin lentoonlähtöpaino:** &&&&&&&&&&010700.&&&&0010 700 kg
* **Voimalaite:** &&&&&&&&&&&&&&02.&&&&002 × Švetsov AŠ-621R -tähtimoottori; &&&&&&&&&&&&0736.&&&&00736 kW (&&&&&&&&&&&&0987.&&&&00987 hv) per moottori

**Suoritusarvot**

* **Suurin nopeus:** &&&&&&&&&&&&0300.&&&&00300 km/h
* **Matkalentonopeus:** &&&&&&&&&&&&0245.&&&&00245 km/h
* **Lentomatka:** &&&&&&&&&&&02400.&&&&002 400 km
* **Lakikorkeus:** &&&&&&&&&&&05600.&&&&005 600 m

Lähteet
-------

1. 1 2  Li-2 Flugzeuginfo.net. Viitattu 2.3.2014. (englanniksi)
2. ↑  Lisunov Li-2, HA-LIX / Karman Todor, Goldtimer Foundation Air-Britain (Historians) Ltd. Viitattu 2.3.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lisunov Li-2**.
* History of the legendary Li-2 (englanniksi)